Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: a 69/2003. (VI. 25.) FVM rendelethez
Paragraph Index: 1244

3. Monitoring vizsgálat emberi fogyasztásra nem kerülõ juhok és kecskék esetében 3.1. A 18 hónaposnál idõsebb korú elhullott, illetve nem járványelfojtás keretében leölt juhokat és kecskéket a minisztérium által évente meghatározott számban kell vizsgálni. A minisztérium mindkét állatfajra külön országos és a megyei mintaszámokat határoz meg. Ennek során úgy jár el, hogy az adott területre vonatkozó minimális mintaszám elérje az e korcsoportba tartozó elhullott juhok, illetve kecskék becsült számának ötven százalékát. 3.2. Minden megyében a juh-, illetve kecskelétszámot reprezentáló számú mintát kell gyûjteni, e mintavételnek folyamatosnak kell lenni. A mintavételt úgy kell megtervezni, hogy a származás, a faj, illetve fajta, az életkor, a tenyésztési, illetve hasznosítási irány, vagy egyéb jellemzõk szerint kialakítható csoportok egyike se kerüljön túlsúlyba. Az állatok életkorát a fogváltás, az ivarérettségre utaló jelek, vagy a születésre vonatkozó dokumentáció alapján kell meghatározni. Egy állományon belül, ha ez lehetséges kerülni kell az ismételt mintavételt.

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes